Publication: Magyar Közlöny
Issue: MK-1999-92 (Year: 1999, Number: 92)
Era: 1990-2004
Section: 39/1998. (VI. 29.) OGY határozat módosításáról*
Paragraph Index: 772

1. A PHARE 2000. évi programja keretében az intézményfejlesztés témakörben az EU felé az alábbi prioritási területek támogatására kell javaslatot tenni: — felkészülés a Strukturális Alapok fogadására, a területfejlesztési intézményrendszer fejlesztése és az abszorpciós képesség növelése; — az áruk szabad áramlásának biztosítása (pl. szabványosítás); — az igazságszolgáltatási intézményrendszer megerősítése (bíróságok, ügyészségek, büntetés-végrehajtás, határbiztonsági rendszerek); — a foglalkoztatás és szociálpolitika; — az egészségügy; — a mezőgazdaság; — a környezetvédelem; — a közlekedés; — a cigányság helyzetének javítása; — a pénzügyi szektor fejlesztése; — az energiahatékonyság; — az oktatás; — az EU kommunikációs stratégia támogatása. Felelős: a PHARE programokat koordináló tárca nélküli miniszter érintett miniszterek Határidő: 1999. október 31.

Source: https://magyarkozlony.hu/hivatalos-lapok/244564ccef7cd41f1e8b9548aa074a81484768bb/dokumentumok/b24f70bc405261b786ff5bbd7daf4a5a9acf9b1d/letoltes